kardosdrur/scandi-wiki huggingface dataset:
Hells Angels MC Denmark

Hells Angels MC Denmark er en film instrueret af Ib Makwarth.

Handling 
Hell's Angels er et folkefærd for sig. Med deres egne værdier og love og en livsstil, der betyder meget mere for dem end samfundets værdier og love. Bl.a. derfor sidder de ofte i fængsel. Ib Markwarths film fortæller om dem på deres egne præmisser. De får muligheden for at tale om sig selv, men filmen er ikke en reklamefilm for dem. Det er op til tilskuerne, hvad de vil mene om den mærkelige blanding af borgerlige konventioner, bandekrig, gammeldags helte- og æresbegreber og motorcykeldyrkelse, som livsstilen er baseret på (uddrag af Ebbe Kløvedal Reichs indledning fra filmens program).

Referencer

Eksterne henvisninger 
 

Danske film fra 1986
Dokumentarfilm fra Danmark
Motorcykelklubber
Her er Banerne

Her er Banerne er en dansk dokumentarfilm fra 1948, der er instrueret af Theodor Christensen efter eget manuskript.

Handling 
"Hallo! Hallo! Her er banerne. Denne film fortæller om livet på de danske jernbaner. Den er produceret af Dansk Kulturfilm og DSB i fællesskab og optaget af Nordisk Film. Filmen er skrevet og iscenesat af Theodor Christensen, fotograferet af Fritz Olsen og Jørgen Roos, musikken er af Kai Rosenberg, Børge Hallenberg er tonemester, og det er Fredericia Station og Svend Pedersen, som taler!" Sådan lyder det rytmisk og veloplagt fra højttalerne på Fredericia banegård anno 1948 i denne stilrene, danske dokumentarfilmklassiker om aktiviteter døgnet rundt på det også i dag vigtige trafikknudepunkt. Her skildres fællesskabet, og her hyldes hverdagens anonyme helte, der alle er en del af trafikkens og samfundets kredsløb.

Referencer

Eksterne henvisninger 
 

Danske film fra 1948

Film fra Nordisk Film
Film instrueret af Theodor Christensen
DSB
Horn (film)

Horn er en dokumentarfilm fra 1986 instrueret af Carl Henrik Jensen efter eget manuskript.

Handling 
Dokumentarfilm om det nordvestlige hjørne af Island, Hornstrand. Gennem århundreder levede der en befolkning hvis livsform efterhånden ikke mere kunne modsvare nye tiders forventninger og krav og i 1946 flyttede den sidste familie fra den lille bygd, Horn.

Referencer

Eksterne henvisninger 
 

Danske film fra 1986

Dokumentarfilm fra Danmark
Island
Hornsherred og EF

Hornsherred og EF er en dansk dokumentarfilm fra 1987, der er instrueret af Svend Erik Holst Jensen.

Handling 
Hvad har det betydet for et område som Hornsherred, at Danmark kom ind i EF? En skoleklasse undersøger sagen ved interviews og besøg på virksomheder og landbrug. Samtidig optræder Dr. Yes og Mr. No. Begge gør, hvad de kan for at vinde de unge for deres meninger.

Referencer

Eksterne henvisninger 
 

Dokumentarfilm fra Danmark
Danske film fra 1987
EU i Danmark
Isen brydes

Isen brydes er en dansk dokumentarfilm fra 1947, der er instrueret af Jørgen Roos efter manuskript af Albert Mertz.

Handling 
Isbryderens kamp mod isen og et indblik i isbrydningstjenestens organisation. Man følger Storebjørns redning af en damper ved den norske kyst, hvorefter isbryderen fører en konvoj af kulskibe til København. Filmen er optaget i vinteren 1946-47.

Referencer

Eksterne henvisninger 
 

Danske film fra 1947

Dokumentarfilm fra Danmark
Jeg ville først finde sandheden

Jeg ville først finde sandheden er en dansk dokumentarfilm fra 1987, der er instrueret af Jon Bang Carlsen efter eget manuskript.

Handling 
Danskeren Ove Arup har siden 1924 boet i London, hvor han har opbygget et af verdens største rådgivende ingeniørfirmaer, der blandt andet står for opførelsen af Operahuset i Sydney og Pompidou-centret

Referencer

Eksterne henvisninger 
 

Danske film fra 1987

Dokumentarfilm fra Danmark
Film instrueret af Jon Bang Carlsen
Johanne fra Daugbjerg

Johanne fra Daugbjerg er en film instrueret af Katia Forbert Petersen efter manuskript af Katia Forbert Petersen.

Filmen havde tv-premiere den 22. juli 1985 og fik dansk biografpremiere den den 19. november 1986.

Handling 
Dokumentarfilm om en gammel kone på landet, der har den sjældne evne at kunne fortælle. Hun viser rundt i nedlagte kalkgruber og er specielt optaget af historien om Jens Langkniv.

Referencer

Eksterne henvisninger 
 

Danske film fra 1985

Dokumentarfilm fra Danmark
Kedsomhedens gåde

Kedsomhedens gåde er en dansk dokumentarfilm fra 1986, der er instrueret af Flemming Quist Møller efter eget manuskript.

Handling 
I en blanding af real- og tegnefilm får "kedsomheden" krop og bevægelse. Som en slatten tegnefilmfigur dukker den op i forskellige sammenhænge i hverdagen

Referencer

Eksterne henvisninger 
 

Danske film fra 1986

Dokumentarfilm fra Danmark
En kold tyrker - narkobehandling

En kold tyrker - narkobehandling er en dansk dokumentarfilm fra 1987 med instruktion og manuskript af Ole Henning Hansen.

Handling 
En gruppe unge stofmisbrugere tager på en tur for at blive stoffri. Uden stofferne får de abstinenser og nedture - de er på en kold tyrker - og filmen beskriver, hvordan misbrugerne og pædagogerne i et hus på landet søger at skabe den positive stemning og motivation, der er afgørende for at projektet lykkes.

Referencer

Eksterne henvisninger 
 

Danske film fra 1987

Dokumentarfilm fra Danmark
Narkomani
Det legende menneske

Det legende menneske er en dansk dokumentarfilm fra 1986 med instruktion og manuskript af Jørgen Leth. Jørgen Leth lavede filmen på opfordring fra Lego, der gav ham helt frie hænder til en facetteret og poetisk beskrivelse af temaet.

Handling 
Et personligt essay om børn og voksnes leg verden over. Instruktøren har optaget filmen i forskellige lande og kulturer: Bali, Brasilien, Kina, Danmark, England, Haïti, Spanien og USA. Filmen er inddelt i 9 kapitler med i alt 61 scener.

Referencer

Eksterne henvisninger 
 

Danske film fra 1986

Dokumentarfilm fra Danmark
Film instrueret af Jørgen Leth
En lille græsk ø

En lille græsk ø er en film instrueret af Michael Varming efter manuskript af Michael Varming.

Handling 
Citat fra filmens start: "Denne film handler om en meget lille ø. En model af vore store samfund, men så lille, at det kan overskues. Øen ligger i Det græske Øhav. Det er der alt sammen. Noget landbrug, en by og en havn. Men filmen er også en historie om en forsvunden samfundsform. Et billede af vores eget samfund, som det var engang for mange år siden." Den lille græske ø og dens samfund har haft økologien som selve tilværelsens indhold - et samfund med sin egen balance, som nu kæntrer, fordi civilisationen er kommet og har vendt op og ned på alle værdier. Der er 280 mennesker tilmeldt folkeregistret på øen - er der nogen tilbage i 1990, spørger filmen, der er fra 1979.

Referencer

Eksterne henvisninger 
 

Danske film fra 1979

Dokumentarfilm fra Danmark
Grækenland
Lysets fravær

Lysets fravær er en film instrueret af Carsten Sønder efter eget manuskript.

Handling 
Dokumentarfilm om blindhed og blindhedens problemer. Filmen prøver at give et billede af den blindes verden "set" indefra og udefra på én gang

Referencer

Eksterne henvisninger 
 

Danske film fra 1987

Dokumentarfilm fra Danmark
Mit lille Chile

Mit lille Chile er en film instrueret af Kjeld Ammundsen efter manuskript af Kjeld Ammundsen.

Handling 
Dokumentarfilm fra militærjuntaens Chile. Filmen er optaget i Santiago og i den slum, som ligger omkring byen. Børn og unge interviewes om deres levevilkår, og filmen indeholder vidnesbyrd om, hvordan befolkningen gør modstand mod de herskende forhold.

Referencer

Eksterne henvisninger 
 

Danske film fra 1986

Dokumentarfilm fra Danmark
Chile
Russerne på Bornholm

Russerne på Bornholm er en film instrueret af Ole Askman efter eget manuskript.

Handling 
Den 5. maj 1945 overgav de tyske tropper i Danmark sig til Montgomery. Den 7. og 8. maj 1945 bombes de to bornholmske byer Rønne og Nexø af russiske fly. 10 mennesker mister livet. Filmen beskriver et bemærkelsesværdigt stykke Danmarkshistorie, kommenteret af mennesker, der kan huske de bevægede dage. Mange optagelser og fotografier fra dengang er ikke vist før.

Referencer

Eksterne henvisninger 
 

Danske film fra 1987
Dokumentarfilm fra Danmark
Sommerheste

Sommerheste er en film instrueret af Jørgen Vestergaard.

Handling 
Filmen er optaget i vejlerne, de vidtstrakte fjordenge og rørskove i Thy. Her slipper bønderne deres heste ud i maj måned og lader dem løbe frit omkring hele sommeren. Opsynsmanden og hans to børn holder øje med dem og sender f.eks. bud efter dyrlægen, når en hest bliver syg. Et hestemarked og en ringridning giver et morsomt billede af livet i Thy.

Referencer

Eksterne henvisninger 
 

Danske film fra 1964

Film instrueret af Jørgen Vestergaard
Stof (film)

Stof er en film instrueret af Ole Henning Hansen efter manuskript af Ole Henning Hansen.

Handling. 
Forskellige stofmisbrugere forklarer, hvorfor de tager stoffer. En pige er kommet ud af sit misbrug.

Referencer.

Eksterne henvisninger. 
 .

Danske film fra 1971

Narkomani
Den vide verden

Den vide verden er en dansk dokumentarfilm fra 1986 med instruktion og manuskript af Franz Ernst.

Handling 
Poetisk beskrivelse af de grundlæggende naturfænomener her på Jorden og på de andre planeter i solsystemet. På et plan handler filmen om en dreng, der iagttager en kylling, der vokser op. På et andet plan handler filmen om tyngdekraften, vinden og vandet og hvorledes disse kræfter former naturen, lys og lyd, tiden i året og dagen, galaksen og universet.

Referencer

Eksterne henvisninger 
 

Danske film fra 1986

Dokumentarfilm fra Danmark
Øjeblikkets perler

Øjeblikkets perler er en film instrueret af Lennart Pasborg efter manuskript af Eske Holm.

Handling 
En personlig film i 19 scener om kropstræning, leg og alsidighed. Eske Holm gør op med moderigtige forestillinger om vort forhold til kroppen og dens træning. Filmen er tænkt som en pædagogisk information om metoder og discipliner, forankret i mottoet om at "Lysten driver immer værket".

Referencer

Eksterne henvisninger 
 

Danske film fra 1987

Dokumentarfilm fra Danmark
Liv eller død - et teknologisk valg

Liv eller død - et teknologisk valg er en film instrueret af Freddy Tornberg efter manuskript af Freddy Tornberg.

Handling 
Dokumentarfilm om teknologi på hospitaler. Den nye teknologi har åbnet behandlingsmuligheder som få år tilbage syntes umulige. Grænser for liv og død flyttes og mange spørgsmål rejser sig i forbindelse med apparaternes anvendelse

Referencer

Eksterne henvisninger 
 

Danske film fra 1987

Dokumentarfilm fra Danmark
Så du røgen?

Så du røgen? er en film instrueret af Jens Ravn efter manuskript af Jens Ravn.

Handling 
Dokumentarfilm om energi og miljø. Enhver form for brug af energi belaster vores miljø, men selv alvorlige miljøproblemer mener filmen kan løses

Referencer

Eksterne henvisninger 
 

Danske film fra 1987

Dokumentarfilm fra Danmark
Skyldig - ikke skyldig (film fra 1971)

Skyldig - ikke skyldig er en film instrueret af Jørgen Vestergaard efter manuskript af Ole Vinding.

Handling 
Hvem er skyld i forureningen af den danske natur? Landbruget, fabrikkerne - eller hvad med alle og enhver i det danske samfund. Filmen behandler forurening som følge af gødskning, sprøjtning med bekæmpelsesmidler og udledning af spildevand fra landbrug og industri.

Referencer

Eksterne henvisninger 
 

Dokumentarfilm fra Danmark
Film instrueret af Jørgen Vestergaard
Danske film fra 1971
Den grønne fattigdom

Den grønne fattigdom er en dansk dokumentarfilm fra 1983 med instruktion og manuskript af Jens Ravn.

Handling 
Bag det smukke og frodige Bangladeshs grønne facade er virkeligheden en anden. Fattigdommen, kampen for overlevelse, er hverdag for de fleste. Sådan er det også i provinsen Noakhali, hvor danske rådgivere søger at hjælpe på den danske stats vegne, gennem DANIDA. I landdistriktet bor de fleste i barrier - et fællesskab, som kan være udgangspunkt for den hjælp til selvhjælp, som danskerne giver. Filmen følger blandt andet en familie for at introducere problemerne, som også udspringer af et patriarkalsk, religiøst dikteret, kvindeundertrykkende samfund. Rådgiverne har sat håndværksprojekter i gang for kvinder, etableret et væld af skoler, undervist i ernæring og meget andet. Hjælpen skønnes at have nået 60.000, men der er meget, meget langt igen i et samfund, hvor også kontrasten mellem rig og fattig stiller sig hindrende for fremskridt. (Se også »).

Referencer

Eksterne henvisninger

Se også 
  Dansk hjælp - til selvhjælp?, en film der blev optaget i samme område 4 år før

Danske film fra 1983

Bangladesh
Jorden er vores mor

Jorden er vores mor er en dansk dokumentarfilm fra 1987 med instruktion og manuskript af Peter Elsass. Filmen blev efterfulgt af Rejsen tilbage i 1993.

Handling 
Instruktøren har siden 1973 fulgt Arhuaco- og Motilon-indianerne i deres forsøg på at overleve som indianere med deres egen selvstændige kultur i behold. De to folk lever i junglen på grænsen mellem Venezuela og Colombia. De har valgt to forskellige måder at møde den vestlige kulturs pres: Den ene ved at forsøge at tilpasse sig (specielt missionærerne), den anden ved at afvise de fremmede og forsvare rettighederne til deres jord.

Referencer

Eksterne henvisninger 
 

Danske film fra 1987

Dokumentarfilm fra Danmark
Ansigt til ansigt

Ansigt til ansigt er en dokumentarfilm instrueret af Anne Regitze Wivel efter eget manuskript.

Handling 
Anne Regitze Wivel siger selv om sin film: Filmen hedder "Ansigt til ansigt". Det gør den, fordi den viser en række ansigter, en række personer, der bekender sig til kristendommen, og kristendommen er ifølge filmen: "Ikke meninger om ditten og datten, men liv! En bestemt form for liv. Et liv i tro, håb og kærlighed, set i lyset af Jesu liv." Jeg har valgt at filme en gruppe mennesker, som har det tilfælles, at de har læst teologi og har besluttet sig til at blive præster. Ikke for at forveksle folkekirken med præsterne, for folkekirken er alle medlemmerne, alle disse 91% danskere. Snarere fordi jeg forestiller mig, at unge mennesker, der står over for en sådan livsopgave, må gøre sig en masse tanker om opgavens karakter på en så levende og udtryksfuld måde, at vi andre kan genkende dem som mennesker, der ligner os selv. Altså optog jeg filmen på Pastoralseminariet i København, hvor de teologiske kandidater efter endt studie gennemgår et fire måneders kursus i den praktiske præstegerning, som de om et øjeblik skal udføre i det virkelige liv.

Referencer

Eksterne henvisninger 
 

Danske film fra 1987

Dokumentarfilm fra Danmark
Den tid den sorg - om ældre og bofællesskaber

Den tid den sorg - om ældre og bofællesskaber er en dansk dokumentarfilm fra 1987 med instruktion og manuskript af Lise Roos.

Handling 
Ni kvinder blev pionerer for andre. De dannede et bofællesskab for ældre og fik kommunens tilladelse til forsøget. Med ukuelig vilje og fem års slid lykkedes det kvinderne at få lov til selv at forme deres tredje alder. Foruden egne lejligheder fik de fællesrum og køkken i opgangskollektivet. Filmen viser en generalprøve på indflytningen.

Referencer

Eksterne henvisninger 
 

Danske film fra 1987

Dokumentarfilm fra Danmark
Film om alderdom
Det hele menneske (film)

Det hele menneske er en dansk dokumentarfilm fra 1984 med instruktion og manuskript af Ebbe Larsen.

Handling 
En fortælling om den folkelige gymnastiks historie. Filmen fortæller ikke alene om gymnastikken, men kommer også ind på de idéer og strømninger i tiden, som slog igennem i sporten. Der veksles mellem arkivstof og interviews.

Referencer

Eksterne henvisninger 
 

Danske film fra 1984

Dokumentarfilm fra Danmark
Tivoli mit Tivoli

Tivoli mit Tivoli er en film instrueret af Svend Aage Lorentz efter eget manuskript.

Handling 
Tivoli som folkelig forlystelseshave og oase midt i storbyen erklærer filminstruktøren sin kærlighed i denne personlige film, hvor vægten i høj grad er lagt på at skildre havens underholdende (kultur) historie, men hvor også de senere års optræden af internationale kunstnere springer i øjnene.

Referencer

Eksterne henvisninger 
 

Danske film fra 1988

Dokumentarfilm fra Danmark
Danske film omhandlende København i 1900-tallet
Arven fra Seveso

Arven fra Seveso er en film instrueret og med manuskript af Jørgen Flindt Pedersen.

Handling 
10 år efter miljøkatastrofen i den norditalienske by Seveso. En dioxinsky slap ud af en kemisk fabrik. I dag lider mange mennesker i området af sygdomme forårsaget af ulykken, men myndigheder og virksomhedsejere vil have ro om sagen. Filmen fortæller om fem familier og deres kamp for at få dokumenteret sammenhængen mellem giftulykken og deres sygdomme.

Referencer

Eksterne henvisninger 
 

Danske film fra 1985

Dokumentarfilm fra Danmark
Den skjulte virkelighed

Den skjulte virkelighed er en dansk dokumentarfilm fra 1988 med instruktion og manuskript af Morten Henriksen.

Handling 
Dokumentarfilm om mennesker med en ny religiøs bevidsthed, ofte sat i gang af sygdom, ulykke eller uforklarlige hændelser. Begreber som aura, chakra, karma og reinkarnation er i centrum.

Referencer

Eksterne henvisninger 
 

Danske film fra 1988

Dokumentarfilm fra Danmark
Brudstykker af et filmmønster

Brudstykker af et filmmønster er en dansk dokumentarfilm og kompilationsfilm fra 1980 med instruktion og manuskript af Svend Aage Lorentz efter manuskript af Svend Aage Lorentz.

Handling 
Citat fra filmens start: "Under den tyske besættelse af Danmark, fra den 9. april 1940 til den 5. maj 1945, var der lukket for import af film fra de allierede lande. Det var medvirkende til, at de danske filmproducenter i disse år fordoblede produktionen, og der dannedes et spændende filmmønster med en blanding af god og dårlig underholdning - og med en spirende filmkunst". Fra dette udgangspunkt bevæger filmen sig gennem tiden med klip fra følgende spillefilm: Jens Langkniv (1940), Alle går rundt og forelsker sig (1941), Afsporet (1942), Når man kun er ung (1943), Otte akkorder (1944) og Teatertosset (1944).

Referencer

Eksterne henvisninger 
 

Danske film fra 1980

Dokumentarfilm fra Danmark
Kamp nr. 7

Kamp nr. 7 er en dansk dokumentarfilm fra 1966 med instruktion og manuskript af Tue Ritzau.

Handling 
I en autentisk dokumentaristisk form skildrer filmen den sidste dags forberedelser, før en ung amatørbokser går i ringen til sin kamp nr. 7, hans træning, hans nervøsitet, hans håb om at vinde og nå videre i sporten - og ikke mindst den rolle hans nære forhold til træneren spiller i hele dette mønster.

Referencer

Eksterne henvisninger 
 

Danske film fra 1966

Dokumentarfilm fra Danmark
Fejemanden og friheden

Fejemanden og friheden er en dansk dokumentarfilm fra 1988, der er instrueret af Nils Vest efter eget manuskript.

Handling 
I anledning af 200-året for Stavnsbåndets ophævelse, ses de sidste 200 års danske historie fra et slægts- og egnshistorisk synspunkt. Bl.a. gives et billede af, hvem der ikke fik del i den frigørelse, Frihedsstøtten i København står som symbol på. Ved foden af Frihedsstøtten arbejder Lars Knudsen, den kommunale fejemand. Filmen går tilbage i hans slægtshistorie, hvor både fædre og mødre nedstammer fra fæstebønder. For omtrent 200 år siden købte Lars' forfædre slægtsgården, som senere blev solgt og i dag ejes af en københavnsk advokatfamilie.

Referencer

Eksterne henvisninger 
 

Danske film fra 1988

Dokumentarfilm fra Danmark
Velkommen til livet!

Velkommen til livet! er en film instrueret af Stine Korst efter manuskript af Stine Korst.

Handling 
Det er ikke nemt at blive forældre til et handicappet barn. Her fortæller nogle om chok, sorg og krise. Om tabuer og følelser. Om accept og glæde. Om behovet for et reelt samarbejde med de mennesker, som undersøger og behandler barnet. Sidst i filmen fortæller en ung pige om sit syn på uafhængighed og om omgivelsernes reaktioner på hendes handicap.

Referencer

Eksterne henvisninger 
 

Danske film fra 1988

Dokumentarfilm fra Danmark
Der blev mit hjerte barn

Der blev mit hjerte barn er en film instrueret af Fernando Cavaterra.

Handling 
En vision af, hvordan H.C. Andersen oplevede Italien som farvernes, poesiens og lidenskabernes land. Med Jesper Klein som Andersen føres vi rundt med eventyrdigteren, der møder andre danskere i det fremmede land, og også giver sig tid til at tænke tilbage på fædrelandet og fortælle eventyr for børn og voksne. Filmen indeholder en gengivelse af eventyret "Hvad fatter gør er altid det rigtige".

Referencer

Eksterne henvisninger 
 

Danske film fra 1979
Værker om H.C. Andersen
Holografi (film)

Holografi er en dansk dokumentarfilm fra 1987 med instruktion og manuskript af Irene Werner Stage.

Handling 
Begrebet holografi dækker over en tredimensionel afbildning, hvor det rumlige, der ellers kun opfattes med øjet, overføres til hologrammet. Hologrammet fremstilles ved laserlys, og filmen viser eksempler på de i grunden enkle opstillinger til optagelser af et hologram.

Referencer

Eksterne henvisninger 
 

Danske film fra 1987

Dokumentarfilm fra Danmark
Den sorte vej

Den sorte vej er en dansk dokumentarfilm fra 1987, der er instrueret af Knud Hauge efter eget manuskript.

Handling 
I 1986 blev Latinamerikas største kulmine åbnet i Colombias nordøstligste, golde og ørkenagtige område, hvor wayú-indianerne indtil da havde levet uforstyrret. Danmark er minens største kunde og Exxon (Esso) - et af USAs største multinationale selskaber - står for driften. Filmen er en rejse med kultoget på den 144 km lange tur gennem wayúernes land ud til Det Caribiske Hav. Den fortæller om minen, jernbanen, udskibningen af kullene, indianerne og de konsekvenser, mineeventyret har for den lokale befolkning.

Referencer

Eksterne henvisninger 
 

Danske film fra 1987

Dokumentarfilm fra Danmark
Den grønne skraldespand

Den grønne skraldespand er en dansk dokumentarfilm fra 1987 med instruktion og manuskript af Lars Brydesen.

Handling 
Dokumentarfilm om det farlige kredsløb vi alle bidrager til med vort husaffald.

Referencer

Eksterne henvisninger 
 

Danske film fra 1987

Dokumentarfilm fra Danmark
Min tomme er lom

Min tomme er lom er en film instrueret af Tine Uhrup Poulsen.

Handling 
Om landevejens vagabonder. Filmen viser billeder fra vagabondernes hverdag, om det at være én af dem, der går på vejen. Ikke nødvendigvis årets 365 dage. Hvordan de skaffer sig livets nødvendigheder som mad, drikke, sovesteder, transport osv. Men også en del om, hvordan de lever, som de gør. En lille gruppe, der holder fast i 'gamle' normer for at kunne overleve.

Referencer

Eksterne henvisninger 
 

Danske film fra 1987

Dokumentarfilm fra Danmark
Tjernobyl efteråret

Tjernobyl efteråret er en dokumentarfilm instrueret af Dan Säll efter manuskript af Gorm Rasmussen.

Handling 
Katastrofen på kernekraftværket i Tjernobyl i Sovjetunionen den 26. april 1986 fik konsekvenser ud over landets grænser. For samerne i Norden kan udslippet fra reaktoren vise sig at være en alvorlig trussel for deres kulturs overlevelse. Giften fra Tjernobyl blev ført ned med regnen og en række dyr indeholdt for meget radioaktivitet til at kunne anvendes til menneskeføde. Mange samer har måtte flytte og mange har fundet andet arbejde

Referencer

Eksterne henvisninger 
 

Danske film fra 1987

Dokumentarfilm fra Danmark
Tjernobylulykken
Farlige lofter

Farlige lofter er en dansk dokumentarfilm fra 1985, der er instrueret af Anders Hermansen.

Handling 
Med udgangspunkt i en sag om karlitlofter i en institution i Århus ser filmen på indeklima og sundhedsfare for børn og ansatte. Karlitlofternes negative egenskaber giver forskerne mistanke om, at en ny asbestsag kan være på vej, ikke bare fra karlit, men også fra beslægtede mineraluldsprodukter, der er meget udbredte over alt i de danske boliger.

Referencer

Eksterne henvisninger 
 

Danske film fra 1985

Dokumentarfilm fra Danmark
Misfah - en landsby i Oman

Misfah - en landsby i Oman er en film instrueret af Hussein Shehadeh efter manuskript af Hussein Shehadeh.

Handling 
Portræt af bjergoasen Misfah der beskrives som et paradis på jorden. Stedets 3-400 indbyggere lever i fuld harmoni med sig selv og den omgivende natur

Referencer

Eksterne henvisninger 
 

Danske film fra 1986

Dokumentarfilm fra Danmark
Oman